  Виталий Пронин Та вакытэ Киров нимо паркын уно калык люкаськемын - нылпиос, анай-атайёс, песянай-песятайёс. Валтӥсь сцена вылын - «Шудон корка». Ужрадэз нуо «Мынам Удмуртие» каналысь «Шудон корка» телеадӟытонэз радъясьёс. Уно нылпиосты соос котыразы люкаллям - одӥгъёсыз кырӟало, мукетъёсыз экто, куинетӥосыз дефиле возьмато. Удмурт кыл быдэс парк тыр чузъяське. Уката мусо кылӥське, анай кылынызы бӧтьырто ке нылпиос. Пичи кырӟасьёс пӧлын - Пичи Пургалась Егор Маштаков но. Зэмос артист но тӥни! Ӧжытак кынми, шуэ. Но сцена вылэ эшшо но эшшо потыны дась. Солы уката зол кизэс чабо матысь адямиосыз - анай-атаез, песянай-песятаез но матысь ӵыжы-выжыосыз. - Ми Пичи Пургалась юромо машинаосын лыктӥм, 10 кузя люкаським, - вера Егоролэн песянаез Евдокия Маштакова. - Огмылэн но таӵе ужрадэз адӟытэк кылеммы ӧз поты. «Шудон корка» калыкез шулдыртоз на 14 часозь. Элина Кумачёва Туспуктӥз Максим Егоров  